stanford-oval/wikipedia huggingface dataset:
เบญจา แสงจันทร์
ธุรกิจ

ในช่วงปี พ.ศ. 2551 จนถึง พ.ศ. 2553 เบญจาประกอบอาชีพที่ปรึกษาโครงการผู้ประกอบการวิสาหกิจขนาดกลางและขนาดย่อมไทย ต่อมาเบญจาหันมาประกอบอาชีพที่ปรึกษาด้านอสังหาริมทรัพย์ เป็นเวลา 3 ปี จากนั้นจึงผันตัวมาเป็นผู้ก่อตั้งและกรรมการผู้จัดการบริษัท บิลเลี่ยน พร็อพเพอร์ตี้ แมเนจเม้นท์ จำกัด
ภายหลังจากที่เบญจาตัดสินใจทำงานการเมือง เธอจึงลาออกจากทุกตำแหน่งในบริษัททันที
งานการเมือง

เดิมเบญจาไม่ได้สนใจในการลงเลือกตั้ง เพราะเธอเดิมทำธุรกิจอยู่ ทว่า ธนาธร จึงรุ่งเรืองกิจ ได้สร้างแรงบันดาลใจให้เธออย่างมาก ด้วยคำพูดที่ว่า "ถ้าคุณอยากจะเปลี่ยนแปลงการเมืองไทยในช่วงยุคสมัยที่กำลังจะเกิดขึ้นต่อไปนี้ มันจะเกิดขึ้นไม่ได้เลย ถ้าคุณไม่ลงมือทำมันด้วยตัวคุณเอง" ทำให้เธอตัดสินใจลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ ลำดับที่ 40 สังกัดพรรคอนาคตใหม่ ต่อมาพรรคอนาคตใหม่ถูกยุบ จึงย้ายไปสังกัดพรรคก้าวไกล และเบญจาได้ดำรงตำแหน่งกรรมการบริหารพรรค
เบญจามีบทบาทที่โดดเด่น จากการอภิปรายไม่ไว้วางใจรัฐบาลพลเอกประยุทธ์ จันทร์โอชา เรื่องกลุ่มทุนพลังงานผูกขาด จนทำให้เธอถูกบริษัท กัลฟ์ เอ็นเนอร์จี ดีเวลลอปเมนท์ จำกัด ฟ้องเรียกร้องค่าเสียหายต่อเธอ จำนวน 100 ล้านบาท และการอภิปรายร่างพระราชบัญญัติงบประมาณรายจ่าย พ.ศ. 2565 ในประเด็นโครงการที่เกี่ยวข้องกับพระมหากษัตริย์ และแผนบูรณาการใหม่ 3.3 หมื่นล้าน ตั้งแต่โครงการในพระราชดำริ, โครงการเทิดพระเกียรติ, ซุ้มเฉลิมพระเกียรติ, การจัดงานวันเฉลิมพระชนมพรรษา, พร้อมกับปิดท้ายด้วยการยืนยันว่างบประมาณที่เกี่ยวข้องกับสถาบันพระมหากษัตริย์ ต้องตรวจสอบได้ และหน่วยรับงบอย่างส่วนราชการในพระองค์ ก็ควรต้องเข้ามาชี้แจงกับกรรมาธิการงบประมาณเพื่อให้เกิดความโปร่งใส
และในการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เบญจาได้ลงสมัครแบบบัญชีรายชื่อ ลำดับที่ 14 และได้รับเลือกตั้ง เบญจายังได้ดำรงตำแหน่งประธานของคณะทำงานพิเศษป้องกันและแก้ไขปัญหาความรุนแรงทางเพศของพรรคก้าวไกล ซึ่งมีความสำคัญในการขับสมาชิกสภาผู้แทนราษฎรของพรรคที่มีคดีล่วงละเมิดทางเพศรวมทั้งสิ้น 2 คน ออกจากพรรค
วันที่ 7 สิงหาคม พ.ศ. 2567 ได้ถูกตัดสิทธิทางการเมืองเป็นเวลา 10 ปี เนื่องจากเป็นกรรมการบริหารพรรคก้าวไกลซึ่งถูกยุบในคดียุบพรรคการเมือง พ.ศ. 2567 ต่อมาเบญจาได้ไปทำงานในคณะก้าวหน้า
งานการเมือง > สมาชิกสภาผู้แทนราษฎร

เบญจา แสงจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แมงอีนูน

| แมงอีนูน |
| --- | --- |

แมงอีนูน

การรับประทานแมงอีนูน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
วงศ์:: Scarabaeidae
วงศ์ย่อย:: Melolonthinae MacLeay, 1819
สกุล:: Melolontha
สปีชีส์:: M.  melolontha
ชื่อทวินาม
Melolontha melolontha (Linnaeus, 1758)

แมงอีนูน หรือ แมงกีนูน (อังกฤษ: Cockchafer) หรือ แมงนูน หรือ กุดกีนูน (อีสาน) หรือ แมงนูนหลวง  เป็นแมลงปีกแข็งชนิดหนึ่ง มีชื่อวิทยาศาสตร์ว่า Melolontha melolontha อยู่ในวงศ์ Scarabaeidae
มีรูปร่างอ้วนป้อมเป็นรูปไข่ หัวมันเรียบ มีหนวดแบบใบไม้ 1 คู่ที่ปาก ปากเป็นแบบปากกัด ตามีขนาดใหญ่มองเห็นได้ชัด ที่อกปล้องแรกเห็นชัดกว่าปล้องอื่น ๆ ปีกมี 2 คู่ คู่หน้ามีลักษณะแข็งเรียบเป็นมันมีหน้าที่เป็นเปลือกหุ้มตัว ส่วนปีกคู่ที่สองนั้นบางใส ใช้สำหรับบิน ส่วนท้องอยู่ด้านล่างมีปีกที่แข็งคลุม หัว อกและขามีสีน้ำตาลไปจนถึงสีดำ ปีกที่แข็งมีสีน้ำตาลอ่อน ขนาดลำตัวยาวประมาณ 30 มิลลิเมตร
แมงอีนูน จัดเป็นแมลงศัตรูพืช เพราะกัดแทะใบของพืชที่เป็นพืชเศรษฐกิจ อาทิ มะขามเทศ, มะขาม, อ้อย, มันสำปะหลัง, พุทรา แมงอีนูนมีวงจรชีวิตเป็นหนอนอยู่ใต้ดินนานนับปี ก่อนจะเข้าสู่ระยะดักแด้และเป็นตัวเต็มวัยในช่วงต้นฤดูฝนของทุกปี  ซึ่งจะพบแมงอีนูนเป็นจำนวนมากในเวลานี้
แมงอีนูนจัดเป็นอาหารรับประทานในวิถีชีวิตของชาวเหนือและชาวอีสาน อีกทั้งยังเป็นการกำจัดแมลงศัตรูพืช  โดยการจับแมงอีนูนจะกระทำในช่วงหัวค่ำ ใช้แสงไฟจากนีออนเป็นตัวล่อ หรือเขย่าจากต้นไม้ที่มีแมงอีนูนจำนวนอาศัยอยู่ก็จะหล่นลงมาให้จับได้ง่าย ๆ  ซึ่งการปรุงแมงอีนูนทำได้ทั้งวิธีการต้มและทอด ในบางพื้นที่ เช่น จังหวัดกำแพงเพชร มีการค้าขายกันเป็นล่ำเป็นสันด้วย
แหล่งข้อมูลอื่น

Cockchafers and other chafers เก็บถาวร 2011-06-05 ที่ เวย์แบ็กแมชชีน
Der Maikäfer เก็บถาวร 2004-06-09 ที่ เวย์แบ็กแมชชีน, from the Senckenberg Museum in Frankfurt (เยอรมัน)
Images เก็บถาวร 2010-06-06 ที่ เวย์แบ็กแมชชีน (เยอรมัน)
Pests: The Cockchafer with links to images and French and English text.
Biological Pest Control เก็บถาวร 2005-04-06 ที่ เวย์แบ็กแมชชีน Research and risk assessment on the biological control of insect pests in the EU.
Fact sheet เก็บถาวร 2011-06-06 ที่ เวย์แบ็กแมชชีน on some other chafers that also have white grubs and are turf pests.
Elegy by German folksinger Reinhard Mey on the vanished cockchafers of days gone by: Es gibt keine Maikäfer mehr
ซิลค์โรด (ตลาด)

| --- | --- |

ประเภท: ตลาดออนไลน์
ภาษาที่ใช้ได้: อังกฤษ
เจ้าของ: รอส อูลบริซท์ (นามแฝง: เดรด ไพเรต โรเบิร์ตส์)
ยูอาร์แอล: http://silkroadvb5piz3r.onion 2.0: silkroad6ownowfk.onion, silkroad7rn2puhj.onion (ต้องใช้ทอร์ในการเข้าถึง)
เชิงพาณิชย์: ใช่
ลงทะเบียน: จำเป็น
เปิดตัว: กุมภาพันธ์ 2011; 14 ปีที่แล้ว (2011-02)
สถานะปัจจุบัน: ปิดตัวลงในเดือนตุลาคม 2013 โดยเอฟบีไอ และ Silk Road 2.0 ปิดตัวลงโดยเอฟบีไอและยูโรโพล เมื่อวันที่ 6 พฤศจิกายน 2014
ซิลค์โรด คือตลาดสินค้าออนไลน์ที่ผู้ชมต้องอาศัยทอร์ในการเข้าถึง สินค้าส่วนใหญ่ที่ขายบนซิลค์โรดถูกจัดเป็นของผิดกฎหมายในอำนาจศาลส่วนใหญ่ National Public radio (NPR) เรียกซิลค์โรดเป็น "แอมะซอน.คอม ของสิ่งเสพติดผิดกฎหมาย"
รายละเอียด

ผู้ซื้อและผู้ขายบนซิลค์โรดจะแลกเปลี่ยนโดยใช้ Bitcoin ซึ่งเป็นสกุลเงินเข้ารหัสที่มีความนิรนามสูง แต่เนื่องจากความผันผวนของอัตราแลกเปลี่ยนมีสูง ราคาสินค้าบนซิลค์โรดจึงผูกกับสกุลเงินดอลลาร์สหรัฐเพื่อป้องกันการเฟ้อหรือฝืดของเงินที่มากเกินไป ผู้ซื้อสามารถสมัครเป็นสมาชิกได้ทันที ในขณะที่ผู้ขายต้องประมูลบัญชีผู้ขายเพื่อลดความเป็นไปได้ของผู้ไม่ประสงค์ดีในการขายสินค้าที่มีข้อด่างพร้อย ซิลค์โรดเปิดขึ้นในเดือนกุมภาพันธ์ ค.ศ. 2011 โดยมีผู้ขายส่วนใหญ่อยู่นอกสหรัฐอเมริกาและสหราชอาณาจักรและขายสินค้าพวกกัญชา เฮโรอีน แอลเอสดีและยาเสพติดอื่น ๆ ทว่าผู้ให้บริการซิลค์โรดไม่อนุญาตให้มีการซื้อขายสินค้าหรือบริการที่มีจุดประสงค์เพื่อทำอันตรายต่อผู้อื่น นอกจากนี้ผู้บริหารยังกล่าวอีกว่า มากกว่าร้อยละ 99 ของธุรกรรมที่ทำภายในระบบ ทำให้ทั้งผู้ซื้อและผู้ขายพึงพอใจ
ชื่อเสีย

หลังจากที่บล็อก Gawker ได้เขียนถึงเรื่องราวของตลาดแห่งนี้ วุฒิสมาชิกชาร์ลส์ ชูเมอร์ และวุฒิสมาชิกโจ แมนชินก็ส่งจดหมายถึงอัยการสูงสุด เอริก โฮลเดอร์และผู้อำนวยการสำนักงานป้องกันและปราบปรามยาเสพติด (DEA) มิเชล เลนเนิร์ท เรียกร้องให้ปิดตลาดซิลค์โรดลง โดยในการแถลงข่าว ชูเมอร์ได้อธิบายถึงซิลค์โรดไว้ว่า
It's a certifiable one-stop shop for illegal drugs that represents the most brazen attempt to peddle drugs online that we have ever seen. It's more brazen than anything else by lightyears onit.
หลังจากนั้นผู้ดูแลของซิลค์โรดได้เขียนลงบนฟอรั่มของซิลค์โรดไว้ว่า
The die have been cast and now we will see how they land. We will be diverting even more effort into countering their attacks and making the site as resilient as possible, which means we may not be as responsive to messages for a while.

I'm sure this news will scare some off, but should we win the fight, a new era will be born. Even if we lose, the genie is out of the bottle and they are fighting a losing War already.
หลังจากนั้นจำนวนผู้เข้าสู่ซิลค์โรดก็เพิ่มขึ้นอย่างรวดเร็วเช่นเดียวกันกับสกุลเงินบิทคอยน์ที่แข็งค่าขึ้นเช่นกัน
คาร์ลอส เบอร์นาร์ด

| คาร์ลอส เบอร์นาร์ด |
| --- | --- |

สารนิเทศภูมิหลัง
เกิด:  (1962-10-12) 12 ตุลาคม ค.ศ. 1962 (62 ปี) Carlos Bernard Papierski
คู่สมรส: Sharisse Baker (1999-ปัจจุบัน)   (บุตร 1 คน)
อาชีพ: นักแสดง
ปีที่แสดง: 1996–ปัจจุบัน
คาร์ลอส เบอร์นาร์ด (อังกฤษ: Carlos Bernard) เกิดเมื่อวันที่ 12 ตุลาคม ค.ศ. 1962 เป็นนักแสดงชาวอเมริกัน เป็นที่รู้จักที่สุด จากบทโทนี อัลเมดา ในซีรีส์เรื่อง 24
เบอร์นาร์ดเกิดในอีแวนสตัน รัฐอิลลินอย เขามีเชื้อสายโปแลนด์และสเปน แม่ของเขามีรกรากจากมาดริด เขาพูดภาษาสเปน, รัสเซีย และภาษาเยอรมัน[ต้องการอ้างอิง] ได้คล่องแคล่ว ด้านชีวิตส่วนตัว เบอร์นาร์ดแต่งงานกับนักแสดงสาว เชอริส เบเกอร์ ใน ค.ศ. 1999 มีบุตรสาวด้วยกัน 1 คนชื่อนาตาลี เกิดเมื่อเดือนสิงหาคม ค.ศ. 2003
ผลงานแสดง

| เริ่มปี | ภาพยนตร์/รายการโทรทัศน์ | บทบาท | หมายเหตุ |
| --- | --- | --- | --- |
| 1996 | The Killing Jar | Chajén |  |
| 1997 | Sunset Beach | Intern |  |
| 1997 | Night Man | Parker's Henchman | Episode: "In the Still of the Night" |
| 1997 | Silk Stalkings | Bradley Babcock | Episode: "Pink Elephants" |
| 1997 | F/X: The Series |  | Episode: "French Kiss" |
| 1998 | Men in White |  |  |
| 1999 | The Young and the Restless | Rafael Delgado |  |
| 1999 | Babylon 5: A Call to Arms | Communications |  |
| 2000 | The Colonel's Last Flight | Rosario |  |
| 2000 | Mars and Beyond | Lt. Ronaldo Alvarez |  |
| 2001 | 24 | Tony Almeida | 2001-2006, 2009 (115 ตอน) |
| 2001 | Walker, Texas Ranger | Raoul 'Skull' Hidalgo | Episode: "Without a Sound" |
| 2001 | Vegas, City of Dreams | Chico Escovedo |  |
| 2006 | 10.5: Apocalypse | Dr. Miguel Garcia |  |
| 2006 | 24: The Game | Tony Almeida |  |
| 2007 | Nurses | Dr. Richmond |  |
| 2008 | Alien Raiders | Aaron Ritter |  |
| 2009 | Burn Notice | Gabriel | Episode: "Good Intentions" |
| 2010 | Angel Camouflaged | Jude Stevens |  |
| 2010 | Scoundrels | Det. Sgt. Mack |  |
เกมคอมพิวเตอร์ส่วนบุคคล

บทความนี้เกี่ยวกับเกมที่เล่นบนเครื่องคอมพิวเตอร์ส่วนบุคคล สำหรับความหมายอื่น ดูที่ วิดีโอเกม
เกมคอมพิวเตอร์ส่วนบุคคล (อังกฤษ: Personal computer game) หรือ เกมคอมพิวเตอร์ (อังกฤษ: Computer game) หรือ เกมพีซี (อังกฤษ: PC game) หมายถึงเกมที่เล่นบนเครื่องคอมพิวเตอร์ส่วนบุคคล มากกว่าเครื่องเกมคอนโซลหรือเครื่องเกมอาร์เขต เกมคอมพิวเตอร์ส่วนบุคคลมีการพัฒนาจากรูปแบบการเล่นและกราฟิกที่เรียบง่าย ก่อนที่จะมีรูปแบบสลับซับซ้อนดังเช่นในปัจจุบัน
เกมคอมพิวเตอร์ส่วนบุคคลถูกผลิตขึ้นมาโดยผู้พัฒนาเกมหนึ่งคนหรือมากกว่า ซึ่งส่วนใหญ่มักจะเป็นการร่วมตัวกันของผู้เชี่ยวชาญหลายด้าน (อย่างเช่น ผู้ออกแบบเกม) และออกจำหน่ายด้วยตนเอง หรือผ่านบุคคลที่สาม จากนั้น ผู้ผลิตเกมก็อาจจะมีการเผยแพร่เกมผ่านทางสื่อ อย่างเช่น ดีวีดี ซีดี เปิดโอกาสให้ดาวน์โหลดทางอินเทอร์เน็ต เกมคอมพิวเตอร์ส่วนบุคคลมักจะต้องการฮาร์ดแวร์ที่มีลักษณะเฉพาะในการเล่น อย่างเช่น ระบบประมวลผลทางกราฟิก หรือการต่ออินเทอร์เน็ต เป็นต้น ถึงแม้ว่าระบบดังกล่าวอาจไม่จำเป็นสำหรับการเล่นในบางเกมก็เป็นได้
เมื่อ พ.ศ. 2561 ตลาดเกมพีซีทั่วโลกมีมูลค่าประมาณ 2.77 หมื่นล้านเหรียญสหรัฐ
ดูเพิ่ม

สถานีย่อยวิดีโอเกม
เกมตู้
เกมคอนโซล
เกมศึกษา
เครื่องเล่นเกมพกพา
รายชื่อเกมคอมพิวเตอร์ส่วนบุคคล
เกมมือถือ
แบ่งหน้าจอ (วิดีโอเกม)
แหล่งข้อมูลอื่น

พิพิธภัณฑ์เกมคอมพิวเตอร์ในกรุงเบอร์ลิน
รายพระนามพระมหากษัตริย์ลาว

พระมหากษัตริย์ลาว (ลาว: ພຣະມະຫາກະສັຕຍ໌ລາວ) ลำดับกษัตริย์ลาว อ้างอิงตาม พงศาวดารหลวงพระบาง ชินกาลมาลีปกรณ์ และตำนานพระแก้วมรกตกรณีศักราชไม่ตรงกันจะยึดตามตำนานพระแก้วมรกตเป็นหลัก
|  พระมหากษัตริย์ แห่งพระราชอาณาจักรลาว |
| --- | --- |
ราชาธิปไตยในอดีต


ตราแผ่นดินราชอาณาจักรลาว
 
ปฐมกษัตริย์: ขุนลอ (ตามตำนาน) พระเจ้าฟ้างุ้ม (ตามสากลนิยม)
องค์สุดท้าย: สมเด็จพระเจ้าศรีสว่างวัฒนา
สถานพำนัก:  หลวงพระบาง ราชอาณาจักรลาว
เริ่มระบอบ: ราวพุทธศตวรรษที่ 13 (นครเชียงทอง) พ.ศ. 1896 (ค.ศ.​ 1353) (ล้านช้าง)
สิ้นสุดระบอบ: 2 ธันวาคม พ.ศ. 2518 (ค.ศ. 1975) (622 ปี)
ผู้อ้างสิทธิ์: สมเด็จเจ้าฟ้าชายสุริวงศ์สว่าง
ขุนบรมราชาธิราช (พ.ศ. 1240 – 1293) ได้ย้ายจากหนองแส (เมืองหลวงของอาณาจักรน่านเจ้า) มาอยู่ที่ใหม่เรียกว่า นาน้อยอ้อยหนู (เมืองแถนหรือเมืองกาหลง) ปัจจุบันเรียกว่าเชียงรุ่งเขตสิบสองพันนา พร้อมทั้งขยายอาณาเขตออกไปโดยส่งโอรส 7 องค์ไปครองเมืองต่าง ๆ คือ
ขุนลอ - ปกครองเมืองชวา(หลวงพระบาง)
ท้าวผาล้าน - ปกครองเมืองหอแต(ต้าหอ)
ท้าวจุลง - ปกครองเมืองโกดแท้แผนปม
ท้าวคำผง - ปกครองเมืองเชียงใหม่
ท้าวงั่วอิน - ปกครองเมืองศรีอยุธยา (ละโว้)
ท้าวกม - ปกครองเมืองมอน (อินทรปัต)
ท้าวเจือง - ปกครองเมืองพวน (เชียงขวาง)
อาณาจักรล้านช้าง

พระเจ้าฟ้างุ้มเป็นปฐมกษัตริย์แห่งอาณาจักรล้านช้าง  จนถึงรัชสมัยพระหน่อแก้วกุมารได้สิ้นสุดราชวงศ์ที่สืบมาแต่ขุนลอ เมื่อพระเจ้าวรวงศาธรรมิกราชได้ก่อตั้งราชวงศ์เจ้าวรวงศาปกครองล้านช้างกษัตริย์พระองค์สุดท้ายแห่งอาณาจักรล้านช้างคือพระไชยเชษฐาธิราชที่ 2
| 0 | 1 | 2 | 3 | 4 | 5 |
| --- | --- | --- | --- | --- | --- |
อาณาจักรล้านช้าง
| ลำดับ | รายพระนาม | ครองราชย์ (พ.ศ.) |  |  |  |
| 1 | พระเจ้าฟ้างุ้ม | 1896 - 1915 |  |  |  |
| 2 | พระเจ้าสามแสนไท | 1916 - 1959 |  |  |  |
| 3 | พระยาล้านคำแดง (กษัตริย์หุ่น) | 1959 - 1971 |  |  |  |
| 4 | เจ้าพรหมทัต (กษัตริย์หุ่น) | 1971 - 1972 |  |  |  |
| 5 | เจ้าคำเต็มซ้า (กษัตริย์หุ่น) | 1973 |  |  |  |
| 6 | พระยาหมื่นบ้าน (กษัตริย์หุ่น) | 1973 |  |  |  |
| 7 | เจ้าไค้บัวบาน (กษัตริย์หุ่น) | 1974 - 1977 |  |  |  |
| 8 | เจ้าก้อนคำ (กษัตริย์หุ่น) | 1978 |  |  |  |
| 9 | เจ้ายุคล (กษัตริย์หุ่น) | 1979 |  |  |  |
| 10 | เจ้าคำเกิด (กษัตริย์หุ่น) | 1979 - 1981 |  |  |  |
| 11 | นางแก้วพิมพา หรือ พระมหาเทวีอามพัน | 1981 |  |  |  |
| 12 | พระเจ้าไชยจักรพรรดิแผ่นแผ้ว | 1981 - 2023 |  |  |  |
| 13 | พระเจ้าสุวรรณบัลลังก์ | 1981 - 2029 |  |  |  |
| 14 | พระยาหล้าแสนไทไตรภูวนาถ | 2029 - 2039 |  |  |  |
| 15 | เจ้าชมพู | 2039 - 2044 |  |  |  |
| 16 | พระเจ้าวิชุลละราช | 2044 - 2063 |  |  |  |
| 17 | พระยาโพธิสาลราช | 2063 - 2090 |  |  |  |
| 18 | เจ้ากิจธนวราธิราชหรือเจ้าท่าเรือ | 2090 - 2091 |  |  |  |
| 19 | สมเด็จพระไชยเชษฐาธิราช | 2091 - 2114 |  |  |  |
| 20 | พระยาสุมังคละโพธิสัตว์ | 2114 - 2118 |  |  |  |
| 21 | พระเจ้าศรีวรวงษาธิราช หรือ พระมหาอุปราชศรีวรวงษา | 2118 - 2123 |  |  |  |
| 22 | พระยาสุมังคละโพธิสัตว์ (ครั้งที่ 2) | 2123 - 2125 |  |  |  |
| 23 | พระยานครน้อย | 2125 - 2126 |  |  |  |
| 24 | พระหน่อเมือง (ประกาศอิสรภาพจากพม่า) | 2134 - 2139 |  |  |  |
| 25 | พระวรปิตา | 2139 - 2140 |  |  |  |
| 26 | พระเจ้าวรวงศาธรรมิกราช | 2140 - 2165 |  |  |  |
| 27 | พระอุปยุวราช | 2165 - 2166 |  |  |  |
| 28 | พระบัณฑิตโพธิศาละราช | 2166 - 2170 |  |  |  |
| 29 | พระหม่อมแก้ว | 2170 - 2176 |  |  |  |
| 30 | เจ้าวิชัย | 2176 - 2179 |  |  |  |
| 31 | เจ้าต่อนคำ | 2179 - 2181 |  |  |  |
| 32 | พระเจ้าสุริยวงศาธรรมิกราช | 2181 - 2238 |  |  |  |
| 33 | พระยาจันทสีหราช | 2238 |  |  |  |
| 34 | เจ้าองค์หล่อ | 2239 - 2242 |  |  |  |
| 35 | เจ้านันทราช | 2242 - 2245 |  |  |  |
| 36 | พระไชยเชษฐาธิราชที่ 2 | 2241 - 2250 |  |  |  |
ยุคแตกแยกของอาณาจักรล้านช้าง

ราชอาณาจักรล้านช้าง ได้แตกออกเป็นอาณาจักรต่างๆได้แก่อาณาจักรหลวงพระบาง อาณาจักรเวียงจันทน์ อาณาจักรจำปาศักดิ์เป็นต้น
ยุคแตกแยกของอาณาจักรล้านช้าง > อาณาจักรเวียงจันทน์

| 0 | 1 | 2 | 3 | 4 | 5 |
| --- | --- | --- | --- | --- | --- |
อาณาจักรเวียงจันทน์
| ลำดับ | รายพระนาม | ครองราชย์ | สิ้นสุด | หมายเหตุ |  |
| 1 | พระไชยเชษฐาธิราชที่ 2 | พ.ศ. 2250 | พ.ศ. 2273 | พระราชนัดดาในพระเจ้าสุริยวงศาธรรมิกราช |  |
| 2 | เจ้าองค์ลอง | พ.ศ. 2273 | พ.ศ. 2283 | พระราชโอรสในพระเจ้าไชยเชษฐาธิราชที่ 2 |  |
| 3 | เจ้าอุปราช (ท้าวนอง) | พ.ศ. 2283 | พ.ศ. 2294 | พระราชอนุชาในพระเจ้าไชยเชษฐาธิราชที่ 2 เเละยังเป็นพระราชบิดาของพระวอพระตา เเห่งหนองบัวลุ่มภู |  |
| 4 | พระเจ้าสิริบุญสาร | พ.ศ. 2294 | พ.ศ. 2323 | พระราชโอรสในเจ้าองค์ลอง |  |
| ตกเป็นประเทศราชแก่สยามในราวกลางปี พ.ศ. 2323 พระเจ้าศิริบุญสารหนีไปอยู่เมืองคำเกิด | ตกเป็นประเทศราชแก่สยามในราวกลางปี พ.ศ. 2323 พระเจ้าศิริบุญสารหนีไปอยู่เมืองคำเกิด | ตกเป็นประเทศราชแก่สยามในราวกลางปี พ.ศ. 2323 พระเจ้าศิริบุญสารหนีไปอยู่เมืองคำเกิด | ตกเป็นประเทศราชแก่สยามในราวกลางปี พ.ศ. 2323 พระเจ้าศิริบุญสารหนีไปอยู่เมืองคำเกิด | ตกเป็นประเทศราชแก่สยามในราวกลางปี พ.ศ. 2323 พระเจ้าศิริบุญสารหนีไปอยู่เมืองคำเกิด |  |
| สยามให้พระยาสุโภ รั้งเมืองเวียงจันทน์ | สยามให้พระยาสุโภ รั้งเมืองเวียงจันทน์ | สยามให้พระยาสุโภ รั้งเมืองเวียงจันทน์ | สยามให้พระยาสุโภ รั้งเมืองเวียงจันทน์ | สยามให้พระยาสุโภ รั้งเมืองเวียงจันทน์ |  |
| 4 | พระเจ้าไชยเชษฐาธิราชที่ 3(พระเจ้าสิริบุญสาร) | ธันวาคม พ.ศ. 2323 | พ.ศ. 2325 | ราวเดือนธันวาคม พระเจ้าสิริบุญสารกลับจากเมืองคำเกิดกลับมาสังหารพระยาสุโภ แล้วครองเวียงจันทน์ตามเดิม |  |
| 5 | พระเจ้านันทเสน | พ.ศ. 2325 | พ.ศ. 2337 | พระราชโอรสในพระเจ้าสิริบุญสาร, ปีครองราชย์ตามพระราชพงศาวดารฉบับพระราชหัตถเลขา |  |
| 6 | พระเจ้าไชยเชษฐาธิราชที่ 4 | พ.ศ. 2337 | พ.ศ. 2348 | พระราชอนุชาในพระเจ้านันทเสน, พระอัยกาในสมเด็จพระเจ้าลูกเธอ เจ้าฟ้ากุณฑลทิพยวดี ในรัชกาลที่ 1 แห่งกรุงรัตนโกสินทร์ |  |
| 7 | เจ้าอนุวงศ์ | พ.ศ. 2348 | พ.ศ. 2371 | พระราชอนุชาในพระเจ้านันทเสนและพระเจ้าไชยเชษฐาธิราชที่ 4, สิ้นวงศ์กษัตริย์เวียงจันทน์ หลังพระองค์พยายามแยกตัวเป็นอิสระจากสยามกรุงเทพฯ​ แต่ไม่สำเร็จ |  |
ยุคแตกแยกของอาณาจักรล้านช้าง > อาณาจักรจำปาศักดิ์

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
อาณาจักรจำปาศักดิ์
| ลำดับ | รายพระนาม | ครองราชย์ | สิ้นสุด | หมายเหตุ |  |  |
| 1 | พระเจ้าสร้อยศรีสมุทรพุทธางกูร | พ.ศ. 2256 | พ.ศ. 2280 | พระราชนัดดาของพระเจ้าสุริยวงศาธรรมิกราช |  |  |
| 2 | พระเจ้าองค์หลวงไชยกุมาร | พ.ศ. 2280 | พ.ศ. 2334 | พระราชโอรสในพระเจ้าสร้อยศรีสมุทรพุทธางกูร เสียเอกราชแก่สยามในปี พ.ศ. 2322 |  |  |
| 3 | พระวิไชยราชสุริยวงษขัติยราช (เจ้าหน้า) | พ.ศ. 2334 | 20 สิงหาคม  พ.ศ. 2354 | พระโอรสพระวรราชปิตาแห่งหนองบัวลำภู เชื้อสายเจ้าอุปราชนองเมืองนครหลวงเวียงจันทน์ ได้เป็นเจ้าประเทศราชผู้ครองนครจำปาศักดิ์ในชั้นพระสุพรรณบัฏ โดยได้ความชอบในการปราบปรามกบฏอ้ายเชียงแก้ว พระอนุชาของพระปทุมววรราชสุริยวงษ (ท้าวคำผง) แห่งเมืองอุบลราชธานีศรีวะนาไลประเทษราช ในสมัยพระวิไชยฯ นี้เองเป็นเจ้าผู้ครองนครจำปาศักดิ์ที่ได้รับพระราชทานจารึกพระนามเจ้าประเทศราชในชั้นพระสุพรรณบัฏ (สูงสุด) องค์สุดท้าย หลังจากนี้เจ้านครจำปาศักดิ์ถูกลดฐานะเจ้าผู้ครองนครลงมาเป็นเพียงชั้นหิรัญบัฏเเละสัญญาบัตร |  |  |
| 4 | เจ้านู | ตุลาคม พ.ศ. 2354 | 21 ตุลาคม พ.ศ. 2354 | พระราชโอรสในพระเจ้าองค์หลวงไชยกุมาร ถึงแก่พิราลัยหลังรับสัญญาบัตรเจ้าเมืองได้ 3 วัน |  |  |
| 5 | เจ้าหมาน้อย | พ.ศ. 2356 | พ.ศ. 2360 | พระราชนัดดาในพระเจ้าสร้อยศรีสมุทรพุทธางกูร |  |  |
| 6 | เจ้าราชบุตร (โย้) | พ.ศ. 2362 | พ.ศ. 2370 | พระราชโอรสในเจ้าอนุวงศ์ ร่วมกับเจ้าอนุวงศ์ประกาศแยกตัวเป็นอิสระจากไทยในปี พ.ศ. 2369 - 2370 |  |  |
| 7 | เจ้าฮุย | พ.ศ. 2371 | พ.ศ. 2383 | พระราชนัดดาในพระเจ้าองค์หลวงไชยกุมาร |  |  |
| 8 | เจ้านาค | พ.ศ. 2384 | พ.ศ. 2393 | พระเชษฐาของเจ้าฮุย |  |  |
| 9 | เจ้าบัว | พ.ศ. 2396 | พ.ศ. 2398 | หนังสือ ลำดับกษัตริย์ลาว ระบุว่า ยุคนี้ว่างเจ้าผู้ครองนคร 5 ปี (2394-98) |  |  |
| 10 | เจ้ายุติธรรมสุนทร (คำใหญ่) | พ.ศ. 2399 | พ.ศ. 2401 | พระราชโอรสในเจ้าฮุย หลังถึงแก่พิราลัย เจ้าอุปราช (จู) รักษาราชการแทน |  |  |
| 11 | เจ้ายุติธรรมธร (คำสุก ณ จำปาศักดิ์) | พ.ศ. 2405 | พ.ศ. 2443 | พระราชโอรสในเจ้าฮุย พระราชอนุชาในเจ้ายุติธรรมสุนทร (คำใหญ่) |  |  |
| 12 | เจ้ายุติธรรมธร (หยุย ณ จำปาศักดิ์) | พ.ศ. 2443 | พ.ศ. 2489 | พระราชโอรสในเจ้ายุติธรรมธร (คำสุก ณ จำปาศักดิ์) หลัง พ.ศ. 2446 ฝรั่งเศสลดฐานะเป็นผู้ว่าราชการนครจำปาศักดิ์ ต่อมาเป็นผู้ว่าราชการจังหวัดนครจัมปาศักดิ์ ภายใต้การปกครองของไทย พ.ศ. 2484 - 2489 |  |  |
ยุคแตกแยกของอาณาจักรล้านช้าง > อาณาจักรล้านช้างหลวงพระบาง

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
อาณาจักรล้านช้างหลวงพระบาง
| ลำดับ | พระรูป | รายพระนาม | ครองราชย์ | สิ้นสุด | หมายเหตุ |  |  |
| 1 |  | เจ้ากิ่งกิสราช | พ.ศ. 2246 | พ.ศ. 2265 | พระราชนัดดาในพระเจ้าสุริยวงศาธรรมิกราช |  |  |
| 2 |  | เจ้าองค์คำ | พ.ศ. 2265 | พ.ศ. 2266 | พระราชโอรสในเจ้าอินทรกุมาร เชื้อสายกษัตริย์เมืองเชียงรุ้ง |  |  |
| 3 |  | เจ้าอินทโฉม | พ.ศ. 2266 | พ.ศ. 2292 | พระราชอนุชาในเจ้ากิ่งกิสราช |  |  |
| 4 |  | เจ้าอินทพรหม | พ.ศ. 2292 | พ.ศ. 2293 | พระราชโอรสในเจ้าอินทโฉม ครองราชย์ 8 เดือน จึงถวายราชสมบัติให้เจ้าโชติกะ |  |  |
| 5 |  | เจ้าโชติกะ | พ.ศ. 2293 | พ.ศ. 2314 | พระเชษฐาองค์โตในเจ้าอินทพรหม |  |  |
| 6 |  | เจ้าสุริยวงศ์ | พ.ศ. 2314 | พ.ศ. 2334 | พระราชอนุชาในเจ้าโชติกะ เสียเอกราชแก่สยามเมื่อปี พ.ศ. 2322 |  |  |
| 7 |  | เจ้าอนุรุทธ | พ.ศ. 2334 | พ.ศ. 2359 | พระราชโอรสองค์ที่ 2 ในเจ้าอินทโฉม พระเชษฐาในเจ้าสุริยวงศ์ |  |  |
| 8 |  | เจ้ามันธาตุราช | พ.ศ. 2359 | พ.ศ. 2378 | พระราชโอรสในเจ้าอนุรุทธ |  |  |
| 9 |  | เจ้าสุกเสริม | พ.ศ. 2381 | พ.ศ. 2393 | พระราชโอรสในเจ้ามันธาตุราช |  |  |
| 10 |  | พระเจ้าจันทรเทพประภาคุณ (เจ้าจันทราช) | พ.ศ. 2395 | พ.ศ. 2414 | พระราชอนุชาในเจ้าสุกเสริม |  |  |
| 11 |  | พระเจ้ามหินทรเทพนิภาธร (เจ้าอุ่นคำ) | พ.ศ. 2415 | พ.ศ. 2431 | พระราชอนุชาในพระเจ้าจันทรเทพประภาคุณ พระราชโอรสในเจ้ามันธาตุราช, เกิดเหตุโจรจีนฮ่อยกทัพปล้นสะดมตามหัวเมืองลาวต่างๆ เป็นเวลาหลายปี เมืองหลวงพระบางถูกเผาจากเหตุการณ์ครั้งนี้, รัชกาลที่ 5 ทรงให้ออกจากตำแหน่งเจ้านครหลวงพระบาง ฐานหย่อนสมรรถภาพ และอยู่ในฐานะจางวางเจ้าประเทศราช, ถึงแก่พิราลัยใน พ.ศ. 2438 |  |  |
| 12 |  | พระเจ้าสักรินทรฤทธิ์ (เจ้าคำสุก) | พ.ศ. 2432 | พ.ศ. 2448 | พระราชโอรสในพระเจ้ามหินทรเทพนิภาธร สมัยนี้ดินแดนลาวตกเป็นของฝรั่งเศส |  |  |
| 13 |  | พระเจ้าศรีสว่างวงศ์ | พ.ศ. 2447 | พ.ศ. 2488 | พระราชโอรสในพระเจ้าสักรินทรฤทธิ์ หลัง พ.ศ. 2488 ทรงเปลี่ยนพระราชฐานะเป็นพระมหากษัตริย์แห่งราชอาณาจักรลาว |  |  |
พระราชอาณาจักรลาว

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
พระราชอาณาจักรลาว (ພຣະຣາຊອານາຈັກລາວ)
| ลำดับ | พระรูป | รายพระนาม | ครองราชย์ | สิ้นสุด | หมายเหตุ |  |
| 1 |  |  พระบาทสมเด็จพระเจ้ามหาชีวิตศรีสว่างวงศ์ | พ.ศ. 2488 | พ.ศ. 2502 | ก่อนหน้านี้มีพระอิสริยยศเป็น พระมหากษัตริย์แห่งราชอาณาจักรล้านช้างหลวงพระบาง |  |
| 2 |  | พระบาทสมเด็จพระเจ้ามหาชีวิตศรีสว่างวัฒนา   | พ.ศ. 2502 | พ.ศ. 2518 | สละราชสมบัติ หลังพรรคประชาชนปฏิวัติลาวเข้ากุมอำนาจรัฐสำเร็จ ต่อมาถูกส่งตัวไปค่ายสัมมนาที่เมืองเวียงชัย และเสด็จสวรรคตที่นั่น |  |
ผู้อ้างสิทธิในราชบัลลังก์ลาว

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
ผู้อ้างสิทธิในราชบัลลังก์ลาว
| ลำดับ | พระรูป | รายพระนาม | ครองราชย์ | สิ้นสุด | หมายเหตุ |  |  |
| 1 |  | พระบาทสมเด็จพระเจ้ามหาชีวิตศรีสว่างวัฒนา | พ.ศ. 2518 | พ.ศ. 2521?2527 | อ้างสิทธิในราชบัลลังก์ลาว หลังถูกถอดออกจากราชสมบัติ |  |  |
| 2 |  | สมเด็จเจ้าฟ้าชายมกุฎราชกุมารวงศ์สว่าง | พ.ศ. 2521 | พ.ศ. 2524 |  |  |  |
| 3 |  | สมเด็จเจ้าฟ้าชายสุริวงศ์สว่าง | พ.ศ. 2524 | ปัจจุบัน | พระโอรสในเจ้าฟ้าชายมกุฎราชกุมารวงศ์สว่าง |  |  |
ดูเพิ่ม

ประธานาธิบดีลาว
นายกรัฐมนตรีลาว
ถนนพระราม 9

บทความนี้เกี่ยวกับถนนในกรุงเทพมหานคร สำหรับสะพานข้ามแม่น้ำเจ้าพระยา ดูที่ สะพานพระราม 9
|  ถนนพระราม 9 |
| --- | --- |
ถนนพระราม 9 ในเขตสวนหลวง
ข้อมูลของเส้นทาง
ความยาว: 9 กิโลเมตร (5.6 ไมล์)
ทางแยกที่สำคัญ
ปลายทางทิศตะวันตก:  แยกพระราม 9 ในเขตดินแดง กรุงเทพมหานคร
ปลายทางทิศตะวันออก:  ทางแยกต่างระดับศรีนครินทร์ ในเขตสวนหลวง กรุงเทพมหานคร
ถนนพระราม 9 (อักษรโรมัน: Thanon Rama IX) เป็นถนนสายหนึ่งในกรุงเทพมหานคร มีความยาวประมาณ 9 กิโลเมตร มีจุดเริ่มต้นที่แยกพระราม 9 ซึ่งเป็นจุดตัดกับถนนรัชดาภิเษกและถนนอโศก-ดินแดงในพื้นที่เขตดินแดง มุ่งหน้าไปทางตะวันออก เข้าพื้นที่เขตห้วยขวาง ผ่านแยกถนนวัฒนธรรม ผ่านจุดตัดกับถนนประดิษฐ์มนูธรรม และตัดกับถนนรามคำแหงในพื้นที่เขตบางกะปิ ไปสิ้นสุดที่ทางแยกต่างระดับศรีนครินทร์ ซึ่งเป็นจุดตัดกับถนนศรีนครินทร์ ในพื้นที่เขตสวนหลวง โดยจะยกระดับขึ้นมาบรรจบกับทางพิเศษศรีรัช และมีถนนที่ตรงต่อเนื่องไปคือทางหลวงพิเศษหมายเลข 7 หรือมอเตอร์เวย์ ซึ่งถนนพระราม 9 ช่วงตั้งแต่ทางแยกรามคำแหงถึงทางแยกต่างระดับถนนศรีนครินทร์ มีฐานะเป็นทางหลวงแผ่นดินหมายเลข 343 เดิมอยู่ในความรับผิดชอบของกรมทางหลวง ปัจจุบันอยู่ในความรับผิดชอบของกรุงเทพมหานคร และได้รับการกำหนดเป็นทางหลวงเอเชียสาย 123
เหตุที่ถนนพระราม 9 ไม่มีคำว่า "ที่" ต่อท้ายนั้น ปรากฏชัดเจนจากพระราชดำรัสของพระบาทสมเด็จพระปรมินทรมหาภูมิพลอดุลยเดชที่พระราชทานแก่ผู้ว่าราชการกรุงเทพมหานครและปลัดกรุงเทพมหานครเมื่อวันที่ 19 กันยายน พ.ศ. 2539 ว่า ไม่มีพระราชประสงค์ให้มีคำ "ที่" ต่อท้ายคำ "พระราม" ซึ่งควรถือว่าเป็นพระราชนิยมของพระองค์
ถนนพระราม 9 ถือเป็นหนึ่งในสถานที่ยอดนิยมสำหรับการเที่ยวกลางคืนในกรุงเทพมหานคร เช่นเดียวกับถนนรัชดาภิเษกที่อยู่ใกล้เคียง โดยเฉพาะอย่างยิ่งในคริสต์ทศวรรษ 1990 (ก่อนวิกฤตการณ์การเงินในเอเชีย พ.ศ. 2540) ที่ไนท์คลับหลายแห่งเปิดดำเนินการบนถนนสายนี้ คนไทยรู้จักกันในนาม "คาเฟ่"